**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ mažinimo“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant sumažinti perteklines vietinės rinkliavos lėšas sumažinant 5 proc. mokėtinas 2019 m. metinės vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – vietinė rinkliava) įmokas.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ 21 punktu, vietinės rinkliavos įmokos dydis turi būti toks, kad iš nekilnojamojo turto objektų savininkų arba jų įgaliotų asmenų surinktomis lėšomis būtų apmokėtos visos būtinosios sąnaudos, todėl keisti vietinės rinkliavos įmokų nėra galimybės. Siekiant sumažinti perteklinės vietinės rinkliavos lėšas rengiamas šis tarybos sprendimo projektas.

**3. Kokių rezultatų laukiama.**

Nekintanti įmoka už komunalinių atliekų surinkimą iš atliekų turėtojų ir atliekų tvarkymą vietinės rinkliavos mokėtojams nuo 2015 m.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo, Teisės, skyriaus specialistai, Miesto ūkio ir Finansų departamento direktoriai.

**5. Išlaidų sąmatos, skaičiavimai, reikalingi pagrindimai ir paaiškinimai.**

2018 m. lapkričio mėn. duomenimis vietinės rinkliavos už komunalinių atliekų surinkimą ir tvarkymą ankstesnių metų likutis 2 246 628,91 Eur. Mokėtinos metinės vietinės rinkliavos įmokos mažinamos 5 proc. visiems vietinės rinkliavos mokėtojams už visą 2019 m. laikotarpį ir tai sudaro apie 260 tūkst. Eur.

**6. Lėšų poreikis sprendimo įgyvendinimui.**

Papildomas lėšų poreikis sprendimui įgyvendinti nereikalingas. Naudojamos tik vietinės rinkliavos lėšos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – nekintanti įmoka už komunalinių atliekų surinkimą iš atliekų turėtojų ir atliekų tvarkymą vietinės rinkliavos mokėtojams nuo 2015 m. Neigiamų pasekmių nėra.

Aplinkos kokybės skyriaus vedėja Rasa Jievaitienė